
Szentpéterszeg – A tizenkettedik Tavaszköszöntő Napot, valamint a negyedik Testvértelepülések Találkozóját rendezte meg a hétvégén Szentpéterszeg. 

A Tavaszköszöntő Nap amellett, hogy több ételkategóriában versenyeznek a település vállalkozó kedvű lakosai, egyben falubejárást is jelent, amikor a vendégek és Szentpéterszeg elöljárói megtekintik a helységet, majd meghirdetik az az évi településszépítő versenyt.
A barátság elmélyítését szolgáló, az együttműködésnek újabb lehetőséget kínáló testvértelepülések találkozójára Szentjobb, Kémer és Bors partnertelepülések mellett ezúttal meghívást kapott Magyarremete is. A Bihar-hegységben lévő településsel alakulóban, fejlődőben van a kapcsolat. 

